Astronomer Royal

Astronomer Royal war den Titel vum Royal Greenwich Observatory-Direkter zu Greenwich a senger Eegenschaft als Haffastronom vum englesche Kinnekshaus. D'Amt gouf vum Charles II. den 22. Juni 1675 an d'Liewe geruff, andeems hien dem Astronom John Flamsteed eng Pei vun 100 £ pro Joer zougestanen hat an hie chargéiert hat, „sech mat geneester Suergfalt a Fläiss ëm d'Verbesserung vun den Tafele mat den Himmelsbeweegungen an de Fixstärepositiounen ze bekëmmeren, fir déi laang gewënscht Bestëmmung vum Längtegrad ze fannen, wouduerch d'Konscht vun der Navigatioun sech verbessere kann.“„to apply himself with the most exact care and diligence to the rectifying of the tables of the motions of the heavens, and the places of the fixed stars, so as to find out the so much desired longitude of places for the perfecting of the art of navigation.“ In: F. Baily: An Account of the Rev. John Flamsteed. Abgedruckt in: R. Walsh et al.: The Museum of foreign literature, science and art. E Litell, 1836. Bd. 28, S. 293, 

Zanter 1972 sinn d'Funktioune getrennt an den Astronomer Royal ass zanterhier en Éierentitel fir verdéngschtvoll Astronomen.

D'Titulare mat hiren Amtszäite sinn:
 John Flamsteed (1675–1720)
 Edmund Halley (1720–1742)
 James Bradley (1742–1762)
 Nathaniel Bliss (1762–1764)
 Nevil Maskelyne (1765–1811)
 John Pond (1811–1835)
 George Biddell Airy (1835–1881)
 William Christie (1881–1910)
 Frank Dyson (1910–1933)
 Harold Spencer Jones (1933–1955)
 Richard van der Riet Wooley (1956–1971)
 Martin Ryle (1972–1982)
 Francis Graham Smith (1982–1990)
 Arnold W. Wolfendale (1990–1995)
 Martin Rees (zanter 1995)

 Kuckt och 

Astronomer Royal for Scotland
 Haffastronom
 Um Spaweck 
 Astronomer Royal